Χουάνγκ Ιν-μπομ

Ο **Χουάνγκ Ιν-μπομ** (κορεατικά: 황인범, χάντσα: 黃仁範) (γενν. 20 Σεπτεμβρίου 1996) είναι Νοτιοκορεάτης επαγγελματίας ποδοσφαιριστής, ο οποίος αγωνίζεται ως μέσος για τη Φέγενορντ και την εθνική ομάδα Νότιας Κορέας.

## Σταδιοδρομία σε συλλόγους
Ο Χουάνγκ υπέγραψε με την Ντετζόν Χάνα Σίτιζεν το 2015. Σημείωσε το πρώτο του γκολ σε αγώνα πρωταθλήματος εναντίον της Πόχανγκ Στίλερς στις 30 Μαΐου και έγινε ο νεότερος σκόρερ στην ιστορία του συλλόγου.

Στις 30 Ιανουαρίου 2019, ο Χουάνγκ εντάχθηκε στους Βανκούβερ Γουάιτκαπς ΦΚ του Μέιτζορ Λιγκ Σόκερ με διετές συμβόλαιο, με επιλογές συλλόγου για τις σεζόν 2021 και 2022. Έκανε το ντεμπούτο του για τους Γουάιτκαπς εναντίον της Μινεσότα Γιουνάιτεντ ΦΚ στις 2 Μαρτίου και σημείωσε το πρώτο του γκολ για την ομάδα σε μια νίκη με 1–0 επί της Λος Άντζελες ΦΚ στις 17 Απριλίου. Κατά τη διάρκεια της σεζόν του 2019, κατέγραψε 51 κοψίματα.

Στις 14 Αυγούστου 2020, μεταγράφηκε στη ρωσική Ρουμπίν Καζάν,

Στις 3 Απριλίου 2022, το συμβόλαιο του Χουάνγκ με τη Ρουμπίν Καζάν ανεστάλη μέχρι τις 30 Ιουνίου 2022 σύμφωνα με τους ειδικούς κανονισμούς της FIFA που σχετίζονταν με τη ρωσική εισβολή στην Ουκρανία. Οι κανονισμοί επέτρεπαν στους ξένους παίκτες στη Ρωσία να αναστείλουν τα συμβόλαιά τους μέχρι το τέλος της σεζόν 2021-22 και να υπογράψουν με σύλλογο εκτός Ρωσίας μέχρι εκείνη την ημερομηνία.

Στις 5 Απριλίου 2022, ο Χουάνγκ εντάχθηκε με δανεισμό στην ΦΚ Σεούλ.

Στις 29 Ιουλίου 2022, ο Χουάνγκ υπέγραψε τριετές συμβόλαιο με τον Ολυμπιακό. Στις 18 Αυγούστου 2022, ο Χουάνγκ έκανε το ντεμπούτο του σε ένα παιχνίδι πλέι-οφ του Γιουρόπα Λιγκ ενάντια στον Απόλλων Λεμεσού, όπου σκόραρε το μοναδικό γκολ του Ολυμπιακού στην ισοπαλία με 1-1.

Στις 4 Σεπτεμβρίου 2023, ο Χουάνγκ υπέγραψε τετραετές συμβόλαιο με τον Ερυθρό Αστέρα, με κόστος μεταγραφής αξίας 5 εκατ. ευρώ από τον Ολυμπιακό. Ο Χουάνγκ έγινε ο πιο ακριβός παίκτης στην ιστορία των σερβικών συλλόγων.

## Εθνική ομάδα
Στους Ασιατικούς Αγώνες του 2018, ο Χουάνγκ έπαιξε σημαντικό ρόλο στην κατάκτηση του χρυσού μεταλλίου από τη Νότια Κορέα. Ως ανταμοιβή, απολύθηκε σε λιγότερο από τα μισά της στρατιωτικής του θητείας και επέστρεψε στην Ντετζόν Χάνα Σίτιζεν. Έκανε το ντεμπούτο του στη εθνική ανδρών το Σεπτέμβριο του 2018 και αργότερα την ίδια χρονιά, σημείωσε το πρώτο του γκολ σε μια φιλική εντός έδρας ισοπαλία με 2–2 εναντίον του Παναμά στις 16 Οκτωβρίου. Στο Ασιατικό Κύπελλο του 2019, επιλέχθηκε στην Ομάδα της Διοργάνωσης του ESPN με το εντυπωσιακό του παιχνίδι. Οδήγησε επίσης τη Νότια Κορέα στον τίτλο του Πρωταθλήματος Ε-1 Ανατολικής Ασίας του 2019 με δύο νικητήρια γκολ και αναδείχθηκε ο πολυτιμότερος παίκτης του πρωταθλήματος. Συμπεριλήφθηκε στην αποστολή της Εθνικής ομάδας για το Παγκόσμιο Κύπελλο 2022.

## Διακρίσεις

### Διεθνής
**Νότια Κορέα Κ23**

* Ασιατικοί Αγώνες: 2018

**Νότια Κορέα**

* Πρωτάθλημα Ε-1 Ανατολικής Ασίας: 2019

### Ατομικές

* Καλύτερη Ενδεκάδα της K League 2: 2016, 2017, 2018
* Πολυτιμότερος παίκτης του Πρωταθλήματος Ε-1 Ανατολικής Ασίας: 2019

## Παραπομπές


## Εξωτερικοί σύνδεσμοι

* Χουάνγκ Ιν-μπομ – Στατιστικά Εθνικής Ομάδας στην Κορεατική Ποδοσφαιρική Ομοσπονδία (κορεατικά)
* 

Κατηγορία:Νοτιοκορεάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νότιας Κορέας Κ17
Κατηγορία:Ποδοσφαιριστές Εθνικής Νότιας Κορέας Κ20
Κατηγορία:Ποδοσφαιριστές ολυμπιακής ομάδας Νότιας Κορέας
Κατηγορία:Ποδοσφαιριστές Εθνικής Νότιας Κορέας
Κατηγορία:Αθλητές στους Ασιατικούς Αγώνες 2018
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ντετζόν Χάνα Σίτιζεν
Κατηγορία:Ποδοσφαιριστές Κέι Λιγκ 1
Κατηγορία:Ποδοσφαιριστές Βανκούβερ Γουάιτκαπς ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Νοτιοκορεάτες ποδοσφαιριστές στο εξωτερικό
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές ΦΚ Σεούλ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Σουπερλίγκα Σερβίας
Κατηγορία:Ξένοι ποδοσφαιριστές στη Σερβία
Κατηγορία:Ποδοσφαιριστές Ασιατικού Κυπέλλου Εθνών 2023